
Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών 
μονάδων - Παράρτημα διπλώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΔΙΑΣΦΑΛΙΣΗ ΤΗΣ ΠΟΙΟΤΗΤΑΣ 
ΣΤΗΝ ΑΝΩΤΑΤΗ ΕΚΠΑΙΔΕΥΣΗ 

Αρθρο 1 

Αντικείμενο, περιεχόμενο και σκοπός της αξιολόγησης 

1. Το διδακτικό, ερευνητικό και κάθε άλλο έργο των 
ιδρυμάτων ανώτατης εκπαίδευσης υπόκειται σε διαρκή 
αξιολόγηση με σκοπό τη διασφάλιση και βελτίωση της 
ποιότητας της έρευνας και διδασκαλίας, των σπουδών και 
των λοιπών υπηρεσιών που παρέχονται από αυτά στο 
πλαίσιο της αποστολής τους. 

2. Η αξιολόγηση συνίσταται στη συστηματική, τεκμη¬ 
ριωμένη και λεπτομερή αποτίμηση, ανάδειξη και κατα¬ 
γραφή του έργου των ιδρυμάτων ανώτατης εκπαίδευ¬ 
σης, με τη χρήση αντικειμενικών κριτηρίων, και στην κρι¬ 
τική ανάλυση και διαπίστωση τυχόν υφιστάμενων 
αδυναμιών και αποκλίσεων σε σχέση με την ακαδημαϊκή 
φυσιογνωμία, τους στόχους και την αποστολή τους, 
όπως περιγράφονται ειδικότερα στις διατάξεις της ισχύ- 
ουσας νομοθεσίας. Με βάση τα αποτελέσματα της αξιο¬ 
λόγησης λαμβάνονται από τα ακαδημαϊκά ιδρύματα και 
την Πολιτεία τα αναγκαία μέτρα διασφάλισης και βελτίω¬ 
σης της ποιότητας του έργου που επιτελούντα ιδρύματα 
ανώτατης εκπαίδευσης στο πλαίσιο της αποστολής τους 
να παρέχουν ανώτατη παιδεία υψηλού ποιοτικού επιπέ¬ 
δου. Τα αποτελέσματα της αξιολόγησης και τα μέτρα 
που λαμβάνονται για τη διασφάλιση και βελτίωση της 
ποιότητας του επιτελούμενου έργου δημοσιοποιούνται 
με τον πλέον πρόσφορο τρόπο, ώστε να εξασφαλίζεται η 
ευρύτερη δυνατή διαφάνεια του εθνικού συστήματος 
ανώτατης παιδείας. 

3. Σε αξιολόγηση υπόκεινται οι ακαδημαϊκές μονάδες 
(Σχολές ή Τμήματα), από τις οποίες αποτελούνται τα 
ιδρύματα ανώτατης εκπαίδευσης και διαμέσου αυτών 
κάθε ίδρυμα ανώτατης εκπαίδευσης συνολικά. Η αξιο¬ 


λόγηση είναι δυνατόν επίσης να έχει ως αυτοτελές αντι¬ 
κείμενο τα προγράμματα προπτυχιακών ή μεταπτυχια¬ 
κών σπουδών ή καιτις λοιπές υπηρεσίες που παρέχονται 
από τις επί μέρους ακαδημαϊκές μονάδες ή τα ιδρύματα 
ανώτατης εκπαίδευσης συνολικά στο πλαίσιο της απο¬ 
στολής τους. Η αξιολόγηση κάθε ιδρύματος ανώτατης 
εκπαίδευσης γίνεται με βάση την αξιολόγηση των επί μέ¬ 
ρους ακαδημαϊκών μονάδων, από τις οποίες αποτελεί- 
ται, και την αξιολόγηση της λειτουργίας του ιδρύματος 
συνολικά. 

4. Οι διαδικασίες αξιολόγησης που πραγματοποιούνται 
σύμφωνα με τις διατάξεις του νόμου αυτού δεν μπορούν 
να υποκατασταθούν από άλλες μορφές διασφάλισης και 
βελτίωσης της ποιότητας που δεν προβλέπονται από τις 
διατάξεις του. 

Άρθρο 2 

Διαδικασία και όργανα της αξιολόγησης 

1. Η αξιολόγηση των ιδρυμάτων ανώτατης εκπαίδευσης 
πραγματοποιείται σε δύο στάδια: Το πρώτο στάδιο αφο¬ 
ρά στην αξιολόγηση του επιτελούμενου έργου από τις 
ίδιες τις ακαδημαϊκές μονάδες των ιδρυμάτων ανώτατης 
εκπαίδευσης σε σχέση με τη φυσιογνωμία, τους στόχους 
και την αποστολή τους (εσωτερική αξιολόγηση). Ύστερα 
από την ολοκλήρωση του πρώτου σταδίου ακολουθεί σε 
δεύτερο στάδιο η αξιολόγηση του επιτελούμενου έργου 
από επιτροπή που αποτελείται από ανεξάρτητους εμπει¬ 
ρογνώμονες, η οποία λαμβάνει υπόψη και τα αποτελέ¬ 
σματα της έκθεσης εσωτερικής αξιολόγησης της ακαδη¬ 
μαϊκής μονάδας (εξωτερική αξιολόγηση). 

2. Η διαδικασία της εσωτερικής και εξωτερικής αξιολό¬ 
γησης επαναλαμβάνεται το αργότερο κάθε τέταρτο έτος 
από την έναρξη της προηγούμενης αξιολόγησης. Κατά 
την επανάληψη της διαδικασίας αξιολόγησης εξετάζεται 
και η υλοποίηση των πορισμάτων της προηγούμενης 
αξιολόγησης, ιδίως των προτάσεων, υποδείξεων και συ¬ 
στάσεων της επιτροπής εξωτερικής αξιολόγησης. Ειδι¬ 
κότερα, εξετάζεται κατά πόσον αντιμετωπίστηκαν οι 
αδυναμίες και αποκλίσεις που επισημάνθηκαν κατά την 
προηγούμενη αξιολόγηση και η πορεία εφαρμογής των 
μέτρων που λήφθηκαν για τη διασφάλιση και βελτίωση 
της ποιότητας της έρευνας και διδασκαλίας, των σπου¬ 
δών και των λοιπών υπηρεσιών που παρέχονται από τα 
ιδρύματα ανώτατης εκπαίδευσης. 

3. Στην αξιολόγηση των ιδρυμάτων ανώτατης εκπαίδευ¬ 
σης συμμετέχουν οι φοιτητές ή σπουδαστές σύμφωνα με 
τις διαδικασίες και τον τρόπο που προβλέπεται από τις 
διατάξεις του νόμου αυτού. 

4. Τις διαδικασίες αξιολόγησης των ιδρυμάτων ανώτα¬ 
της εκπαίδευσης συντονίζει και υποστηρίζει σε εθνικό επί¬ 
πεδο η ανεξάρτητη διοικητική αρχή με την επωνυμία «Αρ¬ 
χή Διασφάλισης της Ποιότητας στην Ανώτατη Εκπαίδευ¬ 
ση» (Α.ΔΙ.Π.), η οποία συνιστάται σύμφωνα με τις 
διατάξεις του άρθρου 10. 

Σε κάθε ίδρυμα ανώτατης εκπαίδευσης συγκροτείται με 
απόφαση του οικείου ανώτατου συλλογικού οργάνου 
«Μονάδα Διασφάλισης Ποιότητας» (ΜΟ.ΔΙ.Π.) για το συ¬ 
ντονισμό και την υποστήριξη των διαδικασιών αξιολόγη¬ 
σης του ιδρύματος. Η ΜΟ.ΔΙ.Π. συνεδριάζει υπό την προ¬ 
εδρία του Αντιπρύτανη ή Αντιπροέδρου Ακαδημαϊκών 
Υποθέσεων του οικείου ιδρύματος και στη σύνθεσή της 
μετέχουν τρία μέλη του Διδακτικού-Ερευνητικού Προσω¬ 
πικού (Δ.Ε.Π.) ή του Εκπαιδευτικού Προσωπικού (Ε.Π.), 
ένας κοινός εκπρόσωπος του λοιπού επιστημονικού και 
διοικητικού προσωπικού, ένας εκπρόσωπος των προπτυ¬ 
χιακών φοιτητών ή σπουδαστών και ένας εκπρόσωπος 
των μεταπτυχιακών φοιτητών, που ορίζονται από τους 
αντίστοιχους φορείς. Η οργάνωση, η λειτουργία και οι αρ¬ 
μοδιότητες της ΜΟ.ΔΙ.Π. καθορίζονται με την απόφαση 
του οικείου ανώτατου συλλογικού οργάνου κάθε ιδρύμα¬ 
τος. 

5. Οι ακαδημαϊκές μονάδες κάθε ιδρύματος ανώτατης 
εκπαίδευσης υποβάλλουν κατ’ έτος στη ΜΟ.ΔΙ.Π. του 
ιδρύματος μια εσωτερική έκθεση που περιλαμβάνει συ¬ 
γκεντρωτικά στοιχεία με ποσοτικά δεδομένα για τους 
φοιτητές ή σπουδαστές, τα μέλη Δ.Ε.Π. ή Ε.Π., το λοιπό 
επιστημονικό προσωπικό, το διοικητικό προσωπικό, το 
πρόγραμμα σπουδών, τη φοιτητική μέριμνα, τις διοικη¬ 
τικές υπηρεσίες, την υλικοτεχνική υποδομή και κάθε άλ¬ 
λο θέμα που αφορά τη λειτουργία της ακαδημαϊκής μο¬ 
νάδας. Με βάση τις εσωτερικές εκθέσεις των επί μέρους 
ακαδημαϊκών μονάδων, από τις οποίες αποτελείται κάθε 
ίδρυμα ανώτατης εκπαίδευσης, η ΜΟ.ΔΙ.Π. συντάσσει 
κάθε διετία την αντίστοιχη εσωτερική έκθεση του οικεί¬ 
ου ιδρύματος. Το περιεχόμενο των εσωτερικών εκθέσε¬ 
ων που υποβάλλουν οι ακαδημαϊκές μονάδες ή συντάσ¬ 
σουν οι ΜΟ.ΔΙ.Π. των ιδρυμάτων ανώτατης εκπαίδευσης 
μπορεί να εξειδικεύεται περαιτέρω και να τυποποιείται 
με απόφαση του Υπουργού Εθνικής Παιδείας και Θρη¬ 
σκευμάτων που εκδίδεται ύστερα από πρόταση της 
Α.ΔΙ.Π. 

Άρθρο 3 

Κριτήρια και δείκτες της αξιολόγησης 

1. Για την αξιολόγηση της ποιότητας και αποτελεσματι- 
κότητας της έρευνας και διδασκαλίας, των σπουδών και 
των λοιπών υπηρεσιών που παρέχονται από τα ιδρύματα 
ανώτατης εκπαίδευσης, τη διαπίστωση τυχόν αδυναμιών 
και αποκλίσεων σε σχέση με την ακαδημαϊκή φυσιογνω¬ 
μία, τους στόχους και την αποστολή τους και τη συγκρι- 
σιμότητατων αποτελεσμάτων της αξιολόγησης σε σχέση 
με τους στόχους του εθνικού συστήματος ανώτατης παι¬ 
δείας και τις διεθνείς προδιαγραφές, εμπειρίες και πρα¬ 
κτικές χρησιμοποιούνται γενικώς αναγνωρισμένα και 
αντικειμενικά κριτήρια, τα οποία εκφράζονται με αντί¬ 
στοιχους ποσοτικούς και ποιοτικούς δείκτες. Τα κριτήρια 
και οι δείκτες αξιολόγησης είναι ιδίως: 


α) Ως προς την ποιότητα του διδακτικού έργου: η απο- 
τελεσματικότητατου διδακτικού προσωπικού, η ποιότητα 
της διδακτικής διαδικασίας, η οργάνωση και η εφαρμογή 
του διδακτικού έργου, τα εκπαιδευτικά βοηθήματα, τα μέ¬ 
σα και οι υποδομές, η αξιοποίηση των νέων τεχνολογιών, 
η αναλογία και η συνεργασία μεταξύ διδασκόντων και δι- 
δασκομένων, το επίπεδο και η επικαιρότητα των παρεχό¬ 
μενων γνώσεων, η σύνδεση της έρευνας με τη διδασκα¬ 
λία, η κινητικότητα του διδακτικού προσωπικού και των 
φοιτητών ή σπουδαστών. 

β) Ως προς την ποιότητα του ερευνητικού έργου: η προ¬ 
αγωγή της έρευνας στο πλαίσιο της ακαδημαϊκής μονά¬ 
δας, οι επιστημονικές δημοσιεύσεις, οι ερευνητικές υπο¬ 
δομές, τα ερευνητικά προγράμματα, η αποτελεσματικό- 
τητατου ερευνητικού έργου, η πρωτοτυπία της έρευνας, 
η αναγνωρισιμότητατης έρευνας από τρίτους, οι ερευνη¬ 
τικές συνεργασίες, οι διακρίσεις και η επιβράβευση της 
έρευνας, η συμμετοχή των φοιτητών ή σπουδαστών στην 
έρευνα. 

γ) Ως προς την ποιότητα των προγραμμάτων σπου¬ 
δών: ο βαθμός ανταπόκρισης του προγράμματος 
σπουδών στους στόχους της ακαδημαϊκής μονάδας 
και στις απαιτήσεις της κοινωνίας, η συνεκτικότητα και 
η λειτουργικότητα του προγράμματος σπουδών, ο συ¬ 
ντονισμός της ύλης των μαθημάτων, η ορθολογική ορ¬ 
γάνωση των εκπαιδευτικών θεσμών, το εξεταστικό σύ¬ 
στημα, η υποστήριξη από διαθέσιμες εκπαιδευτικές 
υποδομές. 

δ) Ως προς την ποιότητα των λοιπών υπηρεσιών: η απο- 
τελεσματικότητα των διοικητικών υπηρεσιών, οι υπηρε¬ 
σίες φοιτητικής μέριμνας, οι πάσης φύσεως υποδομές, η 
αξιοποίηση των νέων τεχνολογιών, η διαφάνεια και η απο- 
τελεσματικότητα στη διαχείριση των οικονομικών πόρων 
και στη χρήση των υποδομών και του εξοπλισμού, οι συ¬ 
νεργασίες με άλλα εκπαιδευτικά ή ερευνητικά ιδρύματα 
του εσωτερικού και του εξωτερικού, καθώς και με το κοι¬ 
νωνικό σύνολο. 

2. Κατά την αξιολόγηση λαμβάνονται υπόψη η συ¬ 
μπληρωματική λειτουργία και οι διακριτές φυσιογνω¬ 
μίες, ρόλοι, σκοπός και αποστολή των δύο παράλλη¬ 
λων τομέων της ανώτατης εκπαίδευσης, όπως διαφο¬ 
ροποιούνται σύμφωνα με τις διατάξεις που ισχύουν 
για τον πανεπιστημιακό τομέα και για τον τεχνολογικό 
τομέα. 

3. Τα κριτήρια και οι δείκτες της αξιολόγησης τυποποι¬ 
ούνται, συμπληρώνονται και εξειδικεύονται περαιτέρω με 
βάση τις κατευθύνσεις και τα πρότυπα που εκδίδει η 
Α.ΔΙ.Π., το αργότερο μέσα σε ένα έτος από τη συγκρότη¬ 
σή της, ανάλογα με το γνωστικό αντικείμενο κάθε ακαδη¬ 
μαϊκής μονάδας. Τα κριτήρια και οι δείκτες αξιολόγησης 
αναθεωρούνται κάθε φορά με την ίδια διαδικασία, εφό¬ 
σον αυτό κρίνεται απαραίτητο. 

Άρθρο 4 

Εσωτερική αξιολόγηση 

1. Η εσωτερική αξιολόγηση αποτελεί το πρώτο στάδιο 
της αξιολόγησης και συνίσταται στη συστηματική αποτί¬ 
μηση και καταγραφή του διδακτικού, ερευνητικού ή άλ¬ 
λου έργου από τις ίδιες τις ακαδημαϊκές μονάδες των 
ιδρυμάτων ανώτατης εκπαίδευσης σε σχέση με τη φυσιο¬ 
γνωμία, τους στόχους και την αποστολή τους. 

2. Η εσωτερική αξιολόγηση είναι μια περιοδικά επα¬ 
ναλαμβανόμενη διαδικασία, στην οποία συμμετέχουν 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3059 


τα μέλη του διδακτικού-ερευνητικού ή εκπαιδευτικού 
και του λοιπού επιστημονικού προσωπικού και οι φοι¬ 
τητές ή σπουδαστές κάθε ακαδημαϊκής μονάδας με 
απαντήσεις ερωτηματολογίων, συνεντεύξεις, ομαδι¬ 
κές συζητήσεις και κάθε άλλη πρόσφορη πηγή πληρο¬ 
φόρησης, η οποία ολοκληρώνεται με τη σύνταξη της 
έκθεσης εσωτερικής αξιολόγησης της ακαδημαϊκής 
μονάδας. 

3. Η εσωτερική αξιολόγηση στηρίζεται στην ανάλυση 
των συγκεντρωτικών στοιχείων, τα οποία περιλαμβάνο¬ 
νται στην τελευταία ετήσια εσωτερική έκθεση κάθε 
ακαδημαϊκής μονάδας που αναφέρεται στην παράγρα¬ 
φο 5 του άρθρου 2 και στα αποτελέσματα των διαδικα¬ 
σιών της προηγούμενης παραγράφου. Η εσωτερική 
αξιολόγηση λαμβάνεται υπόψη για την εξωτερική αξιο¬ 
λόγηση του διδακτικού, ερευνητικού ή άλλου έργου 
της ακαδημαϊκής μονάδας από ανεξάρτητους εμπειρο¬ 
γνώμονες. 

Άρθρο 5 

Διαδικασία εσωτερικής αξιολόγησης 

1. Η εσωτερική αξιολόγηση πραγματοποιείται με ευθύ¬ 
νη κάθε ακαδημαϊκής μονάδας που υπόκειται σε αξιολό¬ 
γηση, σε συνεργασία με τη ΜΟ.ΔΙ.Π. του ιδρύματος ανώ¬ 
τατης εκπαίδευσης στο οποίο ανήκει, και πρέπει να αντα- 
ποκρίνεται στα κριτήρια και τους δείκτες αξιολόγησης 
της παραγράφου 1 του άρθρου 3, όπως αυτά συμπληρώ¬ 
νονται και εξειδικεύονται με βάση τις κατευθύνσεις και τα 
πρότυπα που εκδίδει εκάστοτε η Α.ΔΙ.Π. 

2. Οι ακαδημαϊκές μονάδες που υποβάλλονται σε αξιο¬ 
λόγηση (Σχολές ή Τμήματα) ορίζουν με αποφάσεις των 
Γενικών Συνελεύσεών τους Ομάδες Εσωτερικής Αξιολό¬ 
γησης (ΟΜ.Ε.Α.), οι οποίες συγκροτούνται από μέλη 
Δ.Ε.Π. ή Ε.Π. των βαθμιδών του Καθηγητή και του Ανα¬ 
πληρωτή Καθηγητή με διεθνώς αναγνωρισμένο επιστη¬ 
μονικό έργο και, κατά προτίμηση, με εμπειρία σε διαδι¬ 
κασίες διασφάλισης της ποιότητας. Στην ΟΜ.Ε.Α. συμ¬ 
μετέχει επίσης ένας εκπρόσωπος των φοιτητών ή 
σπουδαστών, που υποδεικνύει ο αρμόδιος φορέας εκ¬ 
προσώπησής τους. Η ΟΜ.Ε.Α. έχει την ευθύνη διεξαγω¬ 
γής της διαδικασίας αξιολόγησης στην οικεία ακαδημαϊ¬ 
κή μονάδα, παρακολουθεί τη συμπλήρωση των ερωτη¬ 
ματολογίων, ενημερώνει τα όργανα και τα μέλη της 
ακαδημαϊκής μονάδας για τις απαντήσεις και τα αποτε¬ 
λέσματα του διαλόγου με τους διδάσκοντες και τους 
φοιτητές ή σπουδαστές, συγκεντρώνει όλα τα απαραί¬ 
τητα σχετικά στοιχεία και, με βάση αυτά, συντάσσει την 
έκθεση εσωτερικής αξιολόγησης της ακαδημαϊκής μο¬ 
νάδας, την οποία διαβιβάζει στη ΜΟ.ΔΙ.Π. του ιδρύμα¬ 
τος και μέσω αυτής στην Α.ΔΙ.Π. 

3. Αν αξιολογούνται αυτοτελώς τα προγράμματα προ¬ 
πτυχιακών ή μεταπτυχιακών σπουδών ή οι λοιπές υπηρε¬ 
σίες που παρέχονται από τις ακαδημαϊκές μονάδες ή τα 
ιδρύματα ανώτατης εκπαίδευσης στο πλαίσιο της απο¬ 
στολής τους, συγκροτούνται Ειδικές Ομάδες Αξιολόγη¬ 
σης (Ε.Ο.Α.), στις οποίες συμμετέχουν, εκτός από τα μέ¬ 
λη Δ. Ε. Π. ή Ε. Π. και τον εκπρόσωπο των φοιτητών ή σπου¬ 
δαστών, και ένας κοινός εκπρόσωπος του λοιπού 
επιστημονικού και διοικητικού προσωπικού της μονάδας 
ή του ιδρύματος. 

4. Την ευθύνη και τις αρμοδιότητες αξιολόγησης της 
λειτουργίας κάθε ιδρύματος ανώτατης εκπαίδευσης συ¬ 
νολικά έχει η ΜΟ.ΔΙ.Π. του οικείου ιδρύματος, η οποία λει¬ 


τουργεί ως Ομάδα Εσωτερικής Αξιολόγησης (ΟΜ.Ε.Α.) 
του ιδρύματος. 

5. Τα ερωτηματολόγια, στα οποία απαντούν γραπτώς οι 
διδάσκοντες και οι φοιτητές ή σπουδαστές, αφορούν κυ¬ 
ρίως την ποιότητα και τα μέσα της έρευνας και διδασκα¬ 
λίας, τη δομή και το περιεχόμενο των σπουδών, τη φοιτη¬ 
τική μέριμνα, τις διοικητικές υπηρεσίες και την υλικοτε- 
χνική υποδομή της μονάδας ή του ιδρύματος και μπορούν 
να είναι τυποποιημένα με διαφοροποιήσεις σε σχέση με 
τις ιδιαιτερότητες κάθε ακαδημαϊκής μονάδας. Οι απα¬ 
ντήσεις που δίνονται στα ερωτηματολόγια από τους φοι¬ 
τητές ή σπουδαστές εκφράζουν τις απόψεις των ερωτω- 
μένων για την ποιότητα της διδασκαλίας, την καλύτερη 
οργάνωση των μαθημάτων, τη συνεργασία με τους διδά¬ 
σκοντες και τις προσδοκίες τους από τις σπουδές. Τα 
ερωτηματολόγια συμπληρώνονται από τους φοιτητές ή 
σπουδαστές εθελοντικά, ανώνυμα και χωρίς προειδοποί¬ 
ηση στο πλαίσιο των υποχρεωτικών μαθημάτων που πα¬ 
ρέχονται κατά τη διάρκεια του εξαμήνου και υπό την πα¬ 
ρακολούθηση της ΟΜ.Ε.Α., με τη συνεργασία των διδα¬ 
σκόντων. 

6. Η διαδικασία της εσωτερικής αξιολόγησης διαρκεί 
δύο συνεχόμενα διδακτικά εξάμηνα. 

Άρθρο 6 

Έκθεση εσωτερικής αξιολόγησης 

1. Η έκθεση εσωτερικής αξιολόγησης της ακαδημαϊκής 
μονάδας συνθέτει όλα τα παραπάνω στοιχεία, σε συνάρ¬ 
τηση με τη φυσιογνωμία, τους στόχους και την αποστολή 
της μονάδας. 

2. Η έκθεση εσωτερικής αξιολόγησης περιέχει ειδικότε¬ 
ρα μια κριτική-αξιολογική ανάλυση της πορείας εφαρμο¬ 
γής των στόχων του υπό αξιολόγηση έργου της ακαδη¬ 
μαϊκής μονάδας, τα θετικά και αρνητικά σημεία που ανα- 
δείχθηκαν κατά τη διαδικασία της αξιολόγησης, τα μέτρα 
που πρέπει να ληφθούν για να επιτευχθούν οι στόχοι που 
έχει θέσει η ίδια η μονάδα, να οργανωθούν καλύτερα οι 
υπό αξιολόγηση δραστηριότητες, να αναβαθμιστούν οι 
χορηγούμενοι τίτλοι σπουδών και η επιστημονική δρα¬ 
στηριότητα, καθώς και κάθε άλλο μέτρο διασφάλισης και 
βελτίωσης της ποιότητας του διδακτικού, ερευνητικού ή 
άλλου έργου που παρέχεται από την ακαδημαϊκή μονάδα. 

3. Η έκθεση εσωτερικής αξιολόγησης συντάσσεται από 
την ΟΜ.Ε.Α. της οικείας ακαδημαϊκής μονάδας σύμφωνα 
με τα κριτήρια και τους δείκτες αξιολόγησης της παρα¬ 
γράφου 1 του άρθρου 3, όπως αυτά συμπληρώνονται και 
εξειδικεύονται με βάση τις κατευθύνσεις και τα πρότυπα 
που εκδίδει εκάστοτε η Α.ΔΙ.Π. Στις περιπτώσεις των πα¬ 
ραγράφων 3 και 4 του προηγούμενου άρθρου η έκθεση 
συντάσσεται από την αντίστοιχη Ε.Ο.Α. ήτη ΜΟ.ΔΙ.Π.του 
ιδρύματος. 

4. Η έκθεση εσωτερικής αξιολόγησης συνεκτιμάται κα¬ 
τά τη λήψη αποφάσεων από τα αρμόδια όργανα σε άλατα 
επίπεδα λειτουργίας της ακαδημαϊκής μονάδας ή του 
ιδρύματος. 

Άρθρο 7 

Εξωτερική αξιολόγηση 

1. Η εξωτερική αξιολόγηση αποτελείτο δεύτερο στάδιο 
της αξιολόγησης και συνίσταται στην κριτική - αναλυτική 
εξέταση των αποτελεσμάτων της εσωτερικής αξιολόγη¬ 
σης από επιτροπή ανεξάρτητων εμπειρογνωμόνων (Επι¬ 
τροπή Εξωτερικής Αξιολόγησης). 

2. Η εξωτερική αξιολόγηση είναι μια περιοδικά επανα¬ 
λαμβανόμενη διαδικασία, κατά την οποία τα στοιχεία της 
έκθεσης εσωτερικής αξιολόγησης μελετώνται σε βάθος 
από επιτροπή ανεξάρτητων εμπειρογνωμόνων ύστερα 
από επιτόπια επίσκεψη στην υπό αξιολόγηση ακαδημαϊκή 
μονάδα και συζητήσεις και επαφές με μέλη του διδακτι¬ 
κού - ερευνητικού, εκπαιδευτικού και του λοιπού επιστη¬ 
μονικού προσωπικού, του διοικητικού προσωπικού και 
τους φοιτητές ή σπουδαστές. 

3. Η εξωτερική αξιολόγηση λαμβάνει υπόψη την ανάλυ¬ 
ση των στοιχείων που περιλαμβάνονται στην τελευταία 
έκθεση εσωτερικής αξιολόγησης κάθε ακαδημαϊκής μο¬ 
νάδας και τα συμπληρωματικά στοιχεία που προέκυψαν 
από τις συζητήσεις και επαφές με τα μέλη της οικείας μο¬ 
νάδας. Η εξωτερική αξιολόγηση ολοκληρώνεται με τη σύ¬ 
νταξη της έκθεσης εξωτερικής αξιολόγησης της ακαδη¬ 
μαϊκής μονάδας, η οποία περιλαμβάνει αναλύσεις, διαπι¬ 
στώσεις, συστάσεις και υποδείξεις των ανεξάρτητων 
εμπειρογνωμόνων για τα μέτρα που πρέπει να ληφθούν 
προκειμένου να βελτιωθεί ακόμη περισσότερο η ποιότη¬ 
τα του διδακτικού, ερευνητικού ή άλλου έργου ή να αντι- 
μετωπιστούντυχόν αδυναμίες και αποκλίσεις που εντοπί¬ 
στηκαν σε σχέση με τη φυσιογνωμία, τους στόχους και 
την αποστολή κάθε ακαδημαϊκής μονάδας. 

Άρθρο 8 

Επιτροπή Εξωτερικής Αξιολόγησης 

1. Η Επιτροπή Εξωτερικής Αξιολόγησης (Ε.Ε.Α.) συ¬ 
γκροτείται μέσα σε ένα μήνα από την υποβολή της έκθε¬ 
σης εσωτερικής αξιολόγησης της ακαδημαϊκής μονάδας 
και ενημερώνεται για το περιεχόμενό της το αργότερο 
μέσα σε ένα μήνα ύστερα από τη συγκρότησή της. Η 
Ε.Ε.Α. λαμβάνει υπόψη την έκθεση εσωτερικής αξιολόγη¬ 
σης και επισκέπτεται επιτοπίως την υπό αξιολόγηση ακα¬ 
δημαϊκή μονάδα, η οποία οφείλει να παρέχει κάθε δυνατή 
διευκόλυνση στο έργο της Επιτροπής για συμπληρωματι¬ 
κή ενημέρωση, συζήτηση και επαφή με τα μέλη της ακα¬ 
δημαϊκής μονάδας. 

2. Η Επιτροπή Εξωτερικής Αξιολόγησης (Ε.Ε.Α.) αποτε- 
λείται από πέντε μέλη, τα οποία προέρχονται από το μη¬ 
τρώο ανεξάρτητων εμπειρογνωμόνων που τηρεί η Α.ΔΙ.Π. 
Το μητρώο ανεξάρτητων εμπειρογνωμόνων συντάσσεται 
ύστερα από υποδείξεις των ιδρυμάτων ανώτατης εκπαί¬ 
δευσης και της Α.ΔΙ.Π. και ανανεώνεται κάθε τέσσερα 
χρόνια. Δεν επιτρέπεται η παραμονή εμπειρογνώμονα 
στο μητρώο για περισσότερες από δύο τετραετείς θητεί¬ 
ες, διαδοχικές ή μη. 

3. Ένα από τα μέλη της Ε.Ε.Α. μπορεί να υποδεικνύεται 
από την υπό αξιολόγηση ακαδημαϊκή μονάδα μεταξύ των 
ανεξάρτητων εμπειρογνωμόνων που περιλαμβάνονται 
στο μητρώο που τηρεί η Α.ΔΙ.Π. Ο ορισμός των υπόλοιπων 
μελών γίνεται με κλήρωση από την Α.ΔΙ.Π. 

Μέλη της Α.ΔΙ.Π., καθώς επίσης και το ειδικό επιστημο¬ 
νικό προσωπικό, που απασχολείται σε αυτή με οποιαδή¬ 
ποτε σχέση, δεν μπορεί να περιλαμβάνονται στο μητρώο 
ανεξάρτητων εμπειρογνωμόνων και να συμμετέχουν ως 
εξωτερικοί αξιολογητές σε οποιοσδήποτε μορφής διαδι¬ 
κασία αξιολόγησης. 

4. Τα μέλη της Ε.Ε.Α. δεν πρέπει να ανήκουν ή να έχουν 
οποιαδήποτε εκπαιδευτική, ερευνητική ή υπηρεσιακή 
σχέση με το ίδρυμα ανώτατης εκπαίδευσης, στο οποίο 
ανήκει η ακαδημαϊκή μονάδα που αξιολογείται, ή να είχαν 
κατά την τελευταία πενταετία μια τέτοια σχέση. 


5. Τα μέλη της Ε.Ε.Α.: 

α) Πρέπει να πληρούν τις παρακάτω προϋποθέσεις: 

(ί) η ειδίκευση των ανεξάρτητων εμπειρογνωμόνων να 
είναι συγγενής με το γνωστικό αντικείμενο της υπό αξιο¬ 
λόγηση ακαδημαϊκής μονάδας, 

(ϋ) να είναι επιστήμονες αναγνωρισμένου κύρους κατά 
προτίμηση με εμπειρία σε θέματα αξιολόγησης ιδρυμά¬ 
των ανώτατης εκπαίδευσης και να συγκεντρώνουν τα 
εχέγγυα αμερόληπτης κρίσης. 

β) Επίσης, είναι επιθυμητή: 

(ί) η συμμετοχή τουλάχιστον ενός αλλοδαπού εμπειρο¬ 
γνώμονα ή ειδικού που κατέχει θέση καθηγητή πρώτης 
βαθμίδας ή διακεκριμένου ερευνητή σε αντίστοιχα ανώ¬ 
τατα εκπαιδευτικά ή ερευνητικά ιδρύματα του εξωτερι¬ 
κού κατά προτίμηση με εμπειρία σε θέματα αξιολόγησης 
ιδρυμάτων ανώτατης εκπαίδευσης, 

(ϋ) η διοικητική εμπειρία των ανεξάρτητων εμπειρογνω¬ 
μόνων σε ακαδημαϊκές μονάδες ιδρυμάτων ανώτατης εκ¬ 
παίδευσης, 

(ίϋ) η συμμετοχή ενός εκπροσώπου επαγγελματικής ή 
άλλης επιστημονικής οργάνωσης, αντίστοιχης με το γνω¬ 
στικό αντικείμενο της υπό αξιολόγηση ακαδημαϊκής μο¬ 
νάδας, ο οποίος να είναι σε θέση να εκτιμήσει τη συμβολή 
των σπουδών στην άσκηση του επαγγέλματος. 

6. Αν συμμετέχει αλλοδαπός εμπειρογνώμονας ή ειδι¬ 
κός, η αξιολόγηση μπορεί να γίνεται και στην αγγλική, γαλ¬ 
λική ή γερμανική γλώσσα. 

7. Με κοινή απόφαση των Υπουργών Εθνικής Παιδείας 
και Θρησκευμάτων και Οικονομίας και Οικονομικών ορί¬ 
ζεται η αποζημίωση που καταβάλλεται στα μέλη της 
Ε.Ε.Α. 

Άρθρο 9 

Έκθεση εξωτερικής αξιολόγησης 

1. Τα αποτελέσματα της εξωτερικής αξιολόγησης συ¬ 
νοψίζονται στην έκθεση αξιολόγησης των ανεξάρτητων 
εμπειρογνωμόνων (έκθεση εξωτερικής αξιολόγησης), η 
οποία περιλαμβάνει κυρίως τις αναλύσεις, διαπιστώ¬ 
σεις, συστάσεις και υποδείξεις τους και τα μέτρα που 
πρέπει να ληφθούν προκειμένου να βελτιωθεί ακόμη πε¬ 
ρισσότερο η ποιότητα του διδακτικού, ερευνητικού ή άλ¬ 
λου έργου ή να αντιμετωπιστούν τυχόν αδυναμίες και 
αποκλίσεις που εντοπίστηκαν σε σχέση με τη φυσιογνω¬ 
μία, τους στόχους και την αποστολή κάθε ακαδημαϊκής 
μονάδας. 

2. Το σχέδιο της έκθεσης εξωτερικής αξιολόγησης συ- 
ντάσσεται από την Ε.Ε.Α. με τη γραμματειακή και διοικη¬ 
τική υποστήριξη της Α.ΔΙ.Π. και κοινοποιείται στην υπό 
αξιολόγηση ακαδημαϊκή μονάδα, η οποία υποβάλλει τις 
παρατηρήσεις της μέσα σε προθεσμία δεκαπέντε ημε¬ 
ρών από την κοινοποίηση του σχεδίου σε αυτήν. Αν δεν 
υποβληθούν παρατηρήσεις εντός της ανωτέρω προθε¬ 
σμίας, το σχέδιο της έκθεσης θεωρείται ότι έχει γίνει απο¬ 
δεκτό από την ακαδημαϊκή μονάδα. Η τελική έκθεση εξω¬ 
τερικής αξιολόγησης διαβιβάζεται στη ΜΟ.ΔΙ.Π. του 
ιδρύματος και μέσω αυτής στην οικεία ακαδημαϊκή μονά¬ 
δα και στην Α.ΔΙ.Π., η οποία φροντίζει για τη δημοσιοποί¬ 
ησή της. 

3. Η εξωτερική αξιολόγηση ολοκληρώνεται μέσα σε 
τέσσερις μήνες από την υποβολή της έκθεσης εσωτερι¬ 
κής αξιολόγησης. Εντός της προθεσμίας αυτής πρέπει να 
έχει συνταχθεί η έκθεση εξωτερικής αξιολόγησης. 

Άρθρο 10 

Αρχή Διασφάλισης της Ποιότητας 
στην Ανώτατη Εκπαίδευση 

1. Συνιστάται ανεξάρτητη διοικητική αρχή με την επω¬ 
νυμία «Αρχή Διασφάλισης της Ποιότητας στην Ανώτατη 
Εκπαίδευση» (Α.ΔΙ.Π.) και έδρα την Αθήνα. Η Α.ΔΙ.Π. έχει 
διοικητική αυτοτέλεια και εποπτεύεται από τον Υπουργό 
Εθνικής Παιδείας και Θρησκευμάτων για τον έλεγχο νομι¬ 
μότητας των πράξεών της. 

Τα μέλη της Α.ΔΙ.Π. είναι ανώτατοι δημόσιοι λειτουργοί 
και απολαμβάνουν κατά την άσκηση των καθηκόντων 
τους προσωπικής και λειτουργικής ανεξαρτησίας. 

Οι πιστώσεις για τη λειτουργία της Α.ΔΙ. Π. εγγράφονται 
υπό ίδιο φορέα στον προϋπολογισμό του Υπουργείου 
Εθνικής Παιδείας και Θρησκευμάτων. Τον προϋπολογι¬ 
σμό εισηγείται στον Υπουργό Οικονομίας και Οικονομι¬ 
κών ο Πρόεδρος της Α.ΔΙ.Π., ο οποίος είναι και διατάκτης 
των δαπανών της. 

2. Η Α.ΔΙ.Π. εγγυάται τη διαφάνεια των διαδικασιών 
αξιολόγησης και έχει ως αποστολή την υποστήριξη των 
ιδρυμάτων ανώτατης εκπαίδευσης στην πραγματοποίη¬ 
ση των διαδικασιών που στοχεύουν στη διασφάλιση και 
βελτίωση της ποιότητας στην ανώτατη εκπαίδευση, την 
ενημέρωση της Πολιτείας και των ιδρυμάτων ανώτατης 
εκπαίδευσης για τις σύγχρονες διεθνείς εξελίξεις και τά¬ 
σεις στα συναφή ζητήματα και την προαγωγή της έρευ¬ 
νας στον τομέα αυτόν. Ειδικότερα η Α.ΔΙ.Π. ασκεί τις ακό¬ 
λουθες αρμοδιότητες: 

α) Προγραμματίζει, συντονίζει και υποστηρίζει τις δια¬ 
δικασίες αξιολόγησης των ιδρυμάτων ανώτατης εκπαί¬ 
δευσης. 

β) Τυποποιεί, εξειδικεύει και αναθεωρεί με κατευ¬ 
θύνσεις και πρότυπα τη μορφή των εκθέσεων αξιολό¬ 
γησης των ιδρυμάτων ανώτατης εκπαίδευσης, καθώς 
και τα κριτήρια και τους δείκτες αξιολόγησης σύμφω¬ 
να με την παράγραφο 1 του άρθρου 3, για το υποκεί¬ 
μενο σε αξιολόγηση έργο των ακαδημαϊκών μονάδων, 
των προγραμμάτων σπουδών και των λοιπών υπηρε¬ 
σιών που παρέχονται από τα ιδρύματα ανώτατης εκ¬ 
παίδευσης. 

γ) Συντάσσει, τηρεί και ανανεώνει το μητρώο ανεξάρτη¬ 
των εμπειρογνωμόνων και ειδικών στον τομέα της δια¬ 
σφάλισης και βελτίωσης της ποιότητας στην ανώτατη εκ¬ 
παίδευση από την Ελλάδα και το εξωτερικό, στο οποίο 
έχουν δυνατότητα πρόσβασης άλατα ελληνικά ιδρύματα 
ανώτατης εκπαίδευσης. 

δ) Συγκεντρώνει πληροφορίες και τηρεί βάση δεδομέ¬ 
νων με τα στοιχεία των εκθέσεων αξιολόγησης όλων των 
ελληνικών ιδρυμάτων ανώτατης εκπαίδευσης. 

ε) Ενημερώνειτα αρμόδια όργανα της Πολιτείας καιτα 
ελληνικά ιδρύματα ανώτατης εκπαίδευσης σχετικά με 
τα υφιστάμενα δεδομένα στην Ελλάδα και τις σύγχρο¬ 
νες διεθνείς τάσεις και εξελίξεις στον τομέα της δια¬ 
σφάλισης και βελτίωσης της ποιότητας στην ανώτατη 
εκπαίδευση. 

στ) Διατηρεί αμφίδρομη συνεργασία με αντίστοιχους 
οργανισμούς του εξωτερικού. 

ζ) Εκπονεί μελέτες και διεξάγει έρευνες με στόχο την 
ανάπτυξη της μεθοδολογίας, των τεχνικών και των εφαρ¬ 
μογών διασφάλισης και βελτίωσης της ποιότητας στην 
ανώτατη εκπαίδευση. 


η) Δημοσιοποιεί τα αποτελέσματα της αξιολόγησης και 
τα μέτρα που λαμβάνονται για τη διασφάλιση και βελτίω¬ 
ση της ποιότητας στην ανώτατη εκπαίδευση. 

θ) Εκπροσωπεί τη χώρα στα θεσμικά όργανα και ορ¬ 
γανισμούς που αποτελούνται από αντίστοιχους εθνι¬ 
κούς φορείς των κρατών - μελών της Ε.Ε. ή και τρίτων 
χωρών. 

ι) Διατυπώνει προτάσεις για τη λήψη μέτρων και την υι¬ 
οθέτηση πρακτικών διασφάλισης και βελτίωσης της ποιό¬ 
τητας σε σχέση μετουςστόχουςτου εθνικού συστήματος 
ανώτατης παιδείας και τις διεθνείς προδιαγραφές, εμπει¬ 
ρίες και πρακτικές. 

3. Με προεδρικό διάταγμα, που εκδίδεται ύστερα από 
πρόταση των Υπουργών Εθνικής Παιδείας και Θρησκευ¬ 
μάτων, Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών, κυρώνεται ο 
εσωτερικός κανονισμός της Α.ΔΙ.Π., ο οποίος καταρτίζε¬ 
ται από την ίδια μέσα σε έξι μήνες από τη συγκρότησή 
της και ρυθμίζει τα θέματα εσωτερικής λειτουργίας της 
αρχής. 

4. Οι πληροφορίες και τα στοιχεία που συγκεντρώνο¬ 
νται στο πλαίσιο των διαδικασιών αξιολόγησης, εφόσον 
αφορούν σε δεδομένα προσωπικού χαρακτήρα, υπόκει- 
νται σε επεξεργασία μόνο στο βαθμό που είναι απαραίτη¬ 
τος για την επίτευξη του σκοπού της αξιολόγησης, τη- 
ρουμένων των απαιτήσεων της αρχής της αναλογικότη- 
τας και των διατάξεων για την προστασία των δεδομένων 
προσωπικού χαρακτήρα. Δεν επιτρέπεται περαιτέρω επε¬ 
ξεργασία δεδομένων προσωπικού χαρακτήρα για άλλους 
σκοπούς. 

5. Η Α.ΔΙ.Π. μπορεί να αξιολογεί, σύμφωνα με τις διατά- 
ξειςτου εσωτερικού κανονισμού, τη λειτουργία καιτο έρ¬ 
γο της, αναθέτοντας την ευθύνη εξωτερικής αξιολόγη¬ 
σης σε έγκυρους και διεθνώς αναγνωρισμένους αξιολο- 
γητές ή οργανισμούς ή λοιπούς φορείς που αναπτύσσουν 
συναφή δραστηριότητα διεθνώς. 

Άρθρο 11 

Συγκρότηση και μέλη της Α.ΔΙ.Π. 

1. Η Α.ΔΙ.Π. συγκροτείται από δεκαπέντε μέλη, τα οποία 
διορίζονται με απόφαση του Υπουργού Εθνικής Παιδείας 
και Θρησκευμάτων. 

Η Α.ΔΙ.Π. αποτελείται από: 

α) Έναν επιστήμονα με διεθνώς αναγνωρισμένο κύρος 
και σημαντικό ερευνητικό έργο, κατά προτίμηση με 
εμπειρία σε θέματα διασφάλισης και βελτίωσης της ποι¬ 
ότητας στην ανώτατη εκπαίδευση, ο οποίος ορίζεται ως 
Πρόεδρος με απόφαση του Υπουργού Εθνικής Παιδείας 
και Θρησκευμάτων, ύστερα από γνώμη της Επιτροπής 
Μορφωτικών Υποθέσεων της Βουλής, που λαμβάνεται 
κατά τη διαδικασία που προβλέπεται από τον Κανονισμό 
της Βουλής. 

β) Έξι εν ενεργεία καθηγητές ιδρυμάτων του πανεπιστη¬ 
μιακού τομέα της ανώτατης εκπαίδευσης με αντίστοιχη 
εξειδίκευση στους επιστημονικούς κλάδους: ί) των ανθρω¬ 
πιστικών επιστημών, ϋ) των νομικών, πολιτικών και κοινωνι¬ 
κών επιστημών, μι) των επιστημών υγείας, ίν) των οικονομι¬ 
κών επιστημών και διοίκησης επιχειρήσεων, ν) των επιστη¬ 
μών μηχανικών και γεωτεχνικών και νί) των θετικών 
επιστημών και πληροφορικής, οι οποίοι προτείνονται από 
τους Πρυτάνεις όλωντων Πανεπιστημίων. 

γ) Τέσσερις εν ενεργεία καθηγητές ιδρυμάτων του τε¬ 
χνολογικού τομέα της ανώτατης εκπαίδευσης με αντί- 

στοιχη εξειδίκευση στους κλάδους: ί) διοίκησης και οικο¬ 
νομίας, ϋ) επαγγελμάτων υγείας και πρόνοιας, ίϋ) τεχνο¬ 
λογικών επιστημών μηχανικών και ίν) τεχνολογικών γεω¬ 
τεχνικών επιστημών και τροφίμων, οι οποίοι προτείνονται 
από τους Προέδρους όλων των Τεχνολογικών Εκπαιδευ¬ 
τικών Ιδρυμάτων. 

δ) Έναν εκπρόσωπο των φοιτητών, ο οποίος ορίζεται με 
απόφαση της Εθνικής Φοιτητικής Ένωσης Ελλάδας 
(Ε.Φ.Ε.Ε.). 

ε) Έναν εκπρόσωπο των σπουδαστών, ο οποίος ορίζε¬ 
ται με απόφαση της Εθνικής Σπουδαστικής Ένωσης Ελ¬ 
λάδας (Ε.Σ.Ε.Ε.). 

στ) Έναν ερευνητή πρώτης βαθμίδας μη ακαδημαϊκών 
ερευνητικών ιδρυμάτων, ο οποίος ορίζεται με κοινή από¬ 
φαση των Υπουργών Εθνικής Παιδείας και Θρησκευμά¬ 
των και Ανάπτυξης. 

ζ) Έναν εκπρόσωπο της Κεντρικής Ένωσης Επιμελητη¬ 
ρίων. 

Οι καθηγητές που προτείνονται ως μέλη της Α.ΔΙ.Π. 
πρέπει να διαθέτουν αποδεδειγμένα επιστημονικό έργο 
με διεθνή αναγνώριση και κατά προτίμηση με εμπειρία σε 
θέματα διασφάλισης και βελτίωσης της ποιότητας στην 
ανώτατη εκπαίδευση. 

Η Α.ΔΙ.Π. συνέρχεται σε πρώτη συνεδρίαση μέσα σε 
έναν μήνα από τη δημοσίευση στην Εφημερίδα της Κυ- 
βερνήσεως της απόφασης διορισμού των μελών της. 

2. Ο Πρόεδρος της Α.ΔΙ.Π. έχει την ευθύνη λειτουργίας 
της. Ειδικότερα: 

α) Εκπροσωπεί την Α.ΔΙ.Π. δικαστικώς καιεξωδίκως. 

β) Συντονίζει και κατευθύνει τις υπηρεσίες της. 

γ) Συγκαλεί και διευθύνει τις συνεδριάσεις, καταρτίζει 
την ημερήσια διάταξη και παρακολουθεί την εκτέλεση 
των αποφάσεων, κατευθύνσεων και οποιωνδήποτε άλλων 
πράξεων της αρχής. 

δ) Είναι ο διοικητικός προϊστάμενος του διοικητικού 
προσωπικού και του ειδικού επιστημονικού προσωπικού 
της και ασκεί την επ’ αυτού πειθαρχική εξουσία. Ο Πρόε¬ 
δρος της Α.ΔΙ .Π. μπορεί με απόφασή του να εξουσιοδοτεί 
μέλη ή άλλα όργανά της να υπογράφουν «με εντολή Προ¬ 
έδρου» έγγραφα ή άλλες πράξεις της. 

3. Η θητεία του Προέδρου καιτων μελών της Α.ΔΙ.Π. εί¬ 
ναι τετραετής. Δεν επιτρέπεται ο διορισμός των μελών 
της Α.ΔΙ.Π. για περισσότερο από δύο θητείες, διαδοχι¬ 
κές ή μη. Οι εκπρόσωποι των φοιτητών και σπουδαστών 
πρέπει να διανύουν τα δύο τελευταία έτη των σπουδών 
τους και διορίζονται για μία μόνο θητεία δύο ετών. Η θη¬ 
τεία του Προέδρου καιτων μελών της Α.ΔΙ.Π. ανανεώνε¬ 
ται με τρόπο που διασφαλίζει τη συνέχεια της λειτουρ¬ 
γίας της αρχής. Για το λόγο αυτόν τα μισό από τα μέλη 
της Α.ΔΙ. Π., τα οποία προτείνονται αντίστοιχα από τη Σύ¬ 
νοδο των Πρυτάνεων των Πανεπιστημίων και τη Σύνοδο 
των Προέδρων των Τεχνολογικών Εκπαιδευτικών Ιδρυ¬ 
μάτων, διορίζονται αρχικά για θητεία δύο ετών ύστερα 
από κλήρωση που πραγματοποιείται αμέσως μετά τη λή¬ 
ψη της απόφασης διορισμού τους και τα άλλα μισό από 
τα μέλη αυτά για θητεία τεσσάρων ετών. Ο Πρόεδρος 
και τα υπόλοιπα μέλη της Α.ΔΙ.Π. διορίζονται αρχικά επί¬ 
σης για θητεία τεσσάρων ετών και οι εκπρόσωποι των 
φοιτητών και σπουδαστών για θητεία δύο ετών. Οι επό¬ 
μενοι διορισμοί και ανανεώσεις της θητείας του Προέ¬ 
δρου και των μελών της Α.ΔΙ.Π. γίνονται κανονικά για 
πλήρη θητεία. Ο Πρόεδρος της Α.ΔΙ.Π. γνωστοποιεί κά¬ 
θε φορά εγγράφως στον Υπουργό Εθνικής Παιδείας και 


Θρησκευμάτων τα ονόματα των μελών της, των οποίων 
η θητεία λήγει. Η γνωστοποίηση γίνεται δύο μήνες πριν 
από τη λήξη της θητείας αυτών. Σε περίπτωση θανάτου, 
παραίτησης ή έκπτωσης μέλους της Α.ΔΙ.Π. διορίζεται 
νέο μέλος για το υπόλοιπο της θητείας. Η θητεία του 
Προέδρου καιτων μελώντης Α.ΔΙ.Π. παρατείνεται αυτο¬ 
δικαίως μέχρι το διορισμό νέων και πάντως όχι για μεγα¬ 
λύτερο χρονικό διάστημα των τριών μηνών μετά τη λήξη 
της θητείας τους. 

4. Κατά τη διάρκεια της θητείας των μελών της Α.ΔΙ.Π. 
αναστέλλεται η άσκηση οποιουδήποτε δημόσιου λει¬ 
τουργήματος, καθώς και η άσκηση καθηκόντων σε οποι¬ 
αδήποτε θέση στο Δημόσιο, σε Ν.Π.Δ.Δ. και σε νομικά 
πρόσωπα του ευρύτερου δημόσιου τομέα. Στα μέλη της 
Α.ΔΙ.Π., εκτός του Πρόεδρου της που είναι σε κάθε περί¬ 
πτωση πλήρους και αποκλειστικής απασχόλησης, επιτρέ¬ 
πεται η άσκηση καθηκόντων μέλους Δ.Ε.Π. ή Ε.Π. με κα¬ 
θεστώς μερικής απασχόλησης. 

Οι αποδοχές των μελών της Α.ΔΙ. Π. καθορίζονται με κοι¬ 
νή απόφαση των Υπουργών Εθνικής Παιδείας και Θρη¬ 
σκευμάτων και Οικονομίας και Οικονομικών, ύστερα από 
γνώμη της αρχής. Γ ια τον καθορισμό τους λαμβάνεται 
υπόψη η τυχόν πλήρης και αποκλειστική απασχόλησή 
τους. 

Το ασφαλιστικό καθεστώς των μελώντης Α.ΔΙ.Π. ρυθμί¬ 
ζεται σύμφωνα με τις διατάξεις του άρθρου 6 του ν. 2703/ 
1999. 

5. Η καταδίκη για αδικήματα κατά της ιδιοκτησίας ή κα¬ 
τά περιουσιακών δικαιωμάτων ή για αδικήματα σχετικά με 
τα υπομνήματα ή σχετικά με την υπηρεσία ή για αδικήμα¬ 
τα κατά των ηθών, καθώς και η καταδίκη για οποιοδήποτε 
κακούργημα αποτελεί κώλυμα διορισμού σε θέση μέλους 
της Α.ΔΙ.Π. Σε περίπτωση τελεσίδικης καταδικαστικής 
απόφασης για ένα από τα αδικήματα αυτά τα μέλη της 
Α.ΔΙ. Π. εκπίπτουν από το αξίωμά τους. Η αποδοχή της πα¬ 
ραίτησης, καθώς και η έκπτωσή τους συνεπεία τελεσίδι¬ 
κης καταδίκης γίνεται με διαπιστωτική απόφαση του 
Υπουργού Εθνικής Παιδείας και Θρησκευμάτων μέσα σε 
προθεσμία δεκαπέντε ημερών από την υποβολή της πα¬ 
ραίτησης ή την κοινοποίηση σε αυτόν της τελεσίδικης κα- 
ταδικαστικής απόφασης. Η πειθαρχική ευθύνη των μελών 
της Α.ΔΙ.Π. ρυθμίζεται από τον εσωτερικό κανονισμό της 
αρχής. 

6. ΟιαποφάσειςτηςΑ.ΔΙ.Π. κοινοποιούνται με μέριμνά 
της στον Υπουργό Εθνικής Παιδείας και Θρησκευμάτων, 
ενώ στο τέλος κάθε έτους υποβάλλεται έκθεση ποιότη¬ 
τας της ανώτατης εκπαίδευσης στον Πρόεδρο της Βου¬ 
λής και στον Υπουργό Εθνικής Παιδείας και Θρησκευ¬ 
μάτων. 

Άρθρο 12 

Διοικητική και επιστημονική υποστήριξη της Α.ΔΙ.Π. 

1. Για τη λειτουργία τηςηΑ.ΔΙ. Π. υποστηρίζεται από μία 
Γραμματεία επιπέδου Διεύθυνσης, η οποία αποτελείται 
από τρία Τμήματα: 

α) Τμήμα Διοίκησης και Οικονομικών 

β) Τμήμα Διασφάλισης Ποιότητας 

γ) Τμήμα Τεκμηρίωσης και Ερευνών. 

Οι αρμοδιότητες κάθε Τμήματος και του Προϊσταμένου 
Διεύθυνσης καθορίζονται στον εσωτερικό κανονισμό της 
Α.ΔΙ.Π. 

2. Για τη διοικητική και επιστημονική υποστήριξη της 
Α.ΔΙ.Π. συνιστώνται δεκαπέντε θέσεις ειδικού επιστημο- 

νικού προσωπικού και δέκα θέσεις μόνιμου διοικητικού 
προσωπικού. Οι θέσεις του επιστημονικού προσωπικού 
καλύπτουν τους εξής κλάδους: ανθρωπιστικές επιστή¬ 
μες, νομικές - πολιτικές - κοινωνικές επιστήμες, θεολο¬ 
γία, φιλοσοφία, οικονομικές επιστήμες-διοίκηση επιχει¬ 
ρήσεων, θετικές επιστήμες, επιστήμες υγείας, επιστή¬ 
μες μηχανικού, γεωτεχνικές επιστήμες και καλέςτέχνες. 
Η κατανομή των ανωτέρω θέσεων στα Τμήματα, κατά 
κλάδους και ειδικότητες, και κάθε άλλη σχετική λεπτο¬ 
μέρεια ρυθμίζονται από τον εσωτερικό κανονισμό της 
Α.ΔΙ.Π. 

3. Οι θέσεις του επιστημονικού και διοικητικού προσω¬ 
πικού μπορούν να πληρωθούν και με μετατάξεις ή απο¬ 
σπάσεις μόνιμου προσωπικού από Υπουργεία ή άλλες 
δημόσιες υπηρεσίες ή Ν.Π.Δ.Δ. ή με μετατάξεις εκπαι¬ 
δευτικών της πρωτοβάθμιας και δευτεροβάθμιας εκπαί¬ 
δευσης. 

4. Το ειδικό επιστημονικό προσωπικό προσλαμβάνεται 
με σύμβαση εργασίας ιδιωτικού δικαίου αορίστου χρό¬ 
νου. Τα προσόντα και οι διαδικασίες πλήρωσης των θέσε¬ 
ων αυτών καθορίζονται από τον εσωτερικό κανονισμό της 
Α.ΔΙ.Π. σύμφωνα με τις διατάξεις του άρθρου 19 του 
ν.2190/1994. 

5. Οι αποδοχές του ειδικού επιστημονικού προσωπικού 
καθορίζονται σύμφωνα με τις διατάξεις του ν. 3205/ 
2003. Στο ανωτέρω προσωπικό καταβάλλεται επίσης ει¬ 
δική πρόσθετη αμοιβή, της οποίας το ύψος και οι προϋ¬ 
ποθέσεις καθορίζονται με κοινή απόφαση των Υπουργών 
Εθνικής Παιδείας και Θρησκευμάτων και Οικονομίας και 
Οικονομικών. 

Άρθρο 13 

Μεταβατικές διατάξεις 

1. Οι διαδικασίες εσωτερικής και εξωτερικής αξιολόγη¬ 
σης των ιδρυμάτων ανώτατης εκπαίδευσης εφαρμόζο¬ 
νται με τη σύνταξη των πρώτων εσωτερικών εκθέσεων κά¬ 
θε ακαδημαϊκής μονάδας που αναφέρονται στην παρά¬ 
γραφο 5 του άρθρου 2. 

2. Οι διαδικασίες αξιολόγησης νεοϊδρυθεισών ακαδη¬ 
μαϊκών μονάδων των ιδρυμάτων ανώτατης εκπαίδευσης 
εφαρμόζονται μετά παρέλευση έξι ετών από την έναρξη 
λειτουργίας τους. Η προθεσμία αυτή μπορεί να παρατα- 
θεί για ένα ακόμη έτος ή και να συντομευθεί ύστερα από 
τεκμηριωμένη πρόταση του οικείου ιδρύματος ανώτατης 
εκπαίδευσης προς την Α.ΔΙ. Π. 

ΚΕΦΑΛΑΙΟ Β' 

ΣΥΣΤΗΜΑ ΜΕΤΑΦΟΡΑΣ ΚΑΙ ΣΥΣΣΩΡΕΥΣΗΣ 
ΠΙΣΤΩΤΙΚΩΝ ΜΟΝΑΔΩΝ 
ΠΑΡΑΡΤΗΜΑ ΔΙΠΛΩΜΑΤΟΣ 

Άρθρο 14 

Σύστημα μεταφοράς και συσσώρευσης 
πιστωτικών μονάδων 

1. Τα προγράμματα προπτυχιακών και μεταπτυχιακών 
σπουδών των ιδρυμάτων ανώτατης εκπαίδευσης οργα¬ 
νώνονται με βάση το σύστημα μεταφοράς και συσσώρευ¬ 
σης πιστωτικών μονάδων. 

2. Το σύστημα μεταφοράς και συσσώρευσης πιστω¬ 
τικών μονάδων είναι ένα σύστημα περιγραφής των 
προγραμμάτων σπουδών των ιδρυμάτων ανώτατης εκ¬ 
παίδευσης με την απόδοση πιστωτικών μονάδων στα 
στοιχεία που τα συνθέτουν. Οι πιστωτικές μονάδες εκ¬ 


φράζουν το φόρτο εργασίας που απαιτείται για την 
ολοκλήρωση των στόχων ενός ακαδημαϊκού προγράμ¬ 
ματος από κάθε φοιτητή ή σπουδαστή. 

3.0 φόρτος εργασίας περιλαμβάνει το χρόνο που απαι¬ 
τείται για την ολοκλήρωση όλων των προγραμματισμέ¬ 
νων δραστηριοτήτων μάθησης, στο πλαίσιο ενός ακαδη¬ 
μαϊκού προγράμματος σπουδών, όπως η παρακολούθη¬ 
ση παραδόσεων, σεμιναρίων, η ανεξάρτητη μελέτη, η 
προετοιμασία εργασιών, η πρακτική άσκηση, η συμμετο¬ 
χή στις εξετάσεις, η εκπόνηση της διπλωματικής εργα¬ 
σίας. 

4. Ο φόρτος εργασίας για κάθε φοιτητή ή σπουδαστή 
πλήρους φοίτησης κατά τη διάρκεια ενός ακαδημαϊκού 
έτους αποτιμάται σε εξήντα πιστωτικές μονάδες. Ο φόρ¬ 
τος εργασίας αποτιμάται ανά εξάμηνο σε τριάντα πιστω¬ 
τικές μονάδες και ανά τρίμηνο σε είκοσι πιστωτικές μονά¬ 
δες. Αρμόδια για την αντιστοίχιση του φόρτου εργασίας 
ανά μάθημα είναι τα συλλογικά όργανα διοίκησης των 
ιδρυμάτων ανώτατης εκπαίδευσης σύμφωνα με τις ισχύ- 
ουσες διατάξεις. 

5. Οι διατάξεις του παρόντος άρθρου δεν θίγουν τις 
ισχύουσες διατάξεις για τις διδακτικές μονάδες των μα¬ 
θημάτων και τον ελάχιστο αριθμό διδακτικών μονάδων 
που απαιτείται σύμφωνα με το πρόγραμμα σπουδών για 
τη λήψη του πτυχίου. 

6. Με απόφαση του Υπουργού Εθνικής Παιδείας και 
Θρησκευμάτων ρυθμίζονται ζητήματα που αφορούν στην 
εφαρμογή του συστήματος μεταφοράς και συσσώρευ¬ 
σης πιστωτικών μονάδων. 

Άρθρο 15 

Παράρτημα διπλώματος 

1. Το παράρτημα διπλώματος είναι ένα επεξηγημα¬ 
τικό έγγραφο, το οποίο δεν υποκαθιστά τον επίσημο 
τίτλο σπουδών ή την αναλυτική βαθμολογία των μα¬ 
θημάτων που χορηγούντο ιδρύματα ανώτατης εκπαί¬ 
δευσης. 

Το παράρτημα επισυνάπτεται στους τίτλους σπουδών 
που χορηγούν τα ιδρύματα ανώτατης εκπαίδευσης και 
παρέχει πληροφορίες σχετικά με τη φύση, το επίπεδο, το 
γενικότερο πλαίσιο εκπαίδευσης, το περιεχόμενο και το 
καθεστώς των σπουδών, οι οποίες ολοκληρώθηκαν με 
επιτυχία από το άτομο που αναγράφεται ονομαστικά στο 
πρωτότυπο του τίτλου στον οποίο επισυνάπτεται το πα¬ 
ράρτημα. 

Στο παράρτημα δεν γίνονται αξιολογικές κρίσεις και 
δεν υπάρχουν δηλώσεις ισοτιμίας ή αντιστοιχίας ή προ¬ 
τάσεις σχετικά με την αναγνώριση του τίτλου στο εξω¬ 
τερικό. 

2. Το παράρτημα διπλώματος εκδίδεται αυτομάτως και 
χωρίς καμία οικονομική επιβάρυνση στην ελληνική και 
στην αγγλική γλώσσα. 

Το πρωτότυπο του παραρτήματος πρέπει να πληροί τις 
προϋποθέσεις γνησιότητας που απαιτούνται για το χορη¬ 
γούμενο τίτλο σπουδών. 

Η ημερομηνία έκδοσης του παραρτήματος δεν συμπί¬ 
πτει υποχρεωτικά με την ημερομηνία χορήγησης του τίτ¬ 
λου σπουδών, αλλά δεν μπορεί ποτέ να είναι προγενέστε¬ 
ρη από αυτή. 

3. Το βασικό περιεχόμενο του παραρτήματος διπλώμα¬ 
τος είναι ενιαίο για όλα τα ιδρύματα ανώτατης εκπαίδευ¬ 
σης και τυπώνεται σε ειδικό ομοιόμορφο χαρτί (μεμβρά¬ 
νη) σύμφωνα μετο υπόδειγμα, τοντύπο καιτις διαστάσεις 

που καθορίζονται με απόφαση του Υπουργού Εθνικής 
Παιδείας και Θρησκευμάτων. Με την ίδια απόφαση καθο¬ 
ρίζονται οι τομείς που περιλαμβάνονται στο παράρτημα 
και οι πληροφορίες που αναγράφονται σε αυτούς. 

Άρθρο 16 

Μεταβατικές διατάξεις 

Οι διατάξεις του παρόντος κεφαλαίου εφαρμόζονται 
από τη δημοσίευση στην Εφημερίδα της Κυβερνήσεως 
των υπουργικών αποφάσεων που προβλέπονται από τις 
διατάξεις του και πάντως από την έναρξη του ακαδημαϊ¬ 
κού έτους 2005-2006. 

ΚΕΦΑΛΑΙΟ Γ' 

Ακροτελεύτια διάταξη 

Αρθρο 17 
Έναρξη ισχύος 

Ο παρών νόμος ισχύει από τη δημοσίευσή του στην 
Εφημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις του. 


Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 29 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Δ. ΣΙΟΥΦΑΣ Μ. ΓΙΑΝΝΑΚΟΥ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 1 Αυγούστου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




